cyanic-selkie/wikianc huggingface dataset:
Uewersorbesch
Uewersorbescht Alphabet
D'Uewersorbescht Alphabet besteet aus 34 Buschtawen an zwéin Digrammen:
A, B, C, Č, D, Dź, E, Ě, F, G, H, Ch, I, J, K, Ł, L, M, N, Ń, O, Ó, P, (Q), R, Ř, S, Š, T, Ć, U, (V), W, (X), Y, Z, Ž
Partiell Chamberwale vum 3. Juni 1951
Bei de partielle Chamberwale vum 3. Juni 1951 zu Lëtzebuerg, goufe 26 Deputéiert aus de Walbezierker Zentrum (16) an Norden (10) gewielt fir datt dat nationaalt Parlament, d'Chamber, nees komplett sollt sinn.
Resultater
Déi Deputéiert déi no de partielle Walen an d'Chamber erakomm sinn, sinn heirënner an der Tabell vun den Deputéierten opgezielt.
Deputéiert
Alphabetesch Lëscht vun der Zesummesetzung vun der Chamber no de partielle Wale vum 3. Juni 1951, inklusiv deenen Deputéierten, déi op hiert Mandat verzicht hunn a vun deenejéinegen, déi se ersat hunn (déi nogeréckelt sinn). Fir déi, déi bei de partielle Chamberwale vum 3. Juni 1951 an d'Chamber gewielt goufen, steet als Ufank vum Mandat 1951 an der Lëscht.
The Man Who Shot Liberty Valance
The Man Who Shot Liberty Valance ass en US-amerikanesche Western vum John Ford aus dem Joer 1962 no enger Kuerzgeschicht vun der Dorothy M. Johnson.
Ëm wat geet et am Film?
De Senator Ransom Stoddard kënnt op Shinbone fir do um Begriefnes vum Tom Doniphon deel ze huelen. Do erzielt hien dann engem Journalist firwat hien op d'Begriefnes vum Doniphon komm ass…
Um Spaweck
Kritik vum Roger Ebert
Du haut en bas
Ëm wat geet et am Film?
De Film erzielt wéi verschidde Leit zesummen an engem Appartementshaus wunnen…
Canton de Mignon-et-Boutonne
De Canton de Mignon-et-Boutonne ass eng franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Verjon
Verjon ass eng franséisch Gemeng am Departement Ain (01) an der Regioun Auvergne-Rhône-Alpes.
Walram I. vu Lëtzebuerg-Ligny
De Walram I. vu Lëtzebuerg (fr:Waléran de Luxembourg oder Waléran de Ligny), gestuerwen de 5. Juni 1288 an der Schluecht vu Worringen, war Här vu Ligny, vu Roussy a vu Beauvoir vun 1281 bis 1288.
Sergei Michailowitsch Eisenstein
De Sergei Michailowitsch Eisenstein (ru.: Сергей Михайлович Эйзенштейн, och transkribéiert als Eisenschtein; lett.: Sergejs Eizenšteins; gebuer den 23. Januar 1898 zu Riga, haut Lettland a gestuerwen den 11. Februar 1948 zu Moskau, war e sowjetesche Regisseur.
Drafi Deutscher
Hien ass virun allem bekannt fir säi Schlager Marmor, Stein und Eisen bricht, mat deem en 1965 e risegen Hit hat.
Sergei Michailowitsch Eisenstein
Säi bekanntst Wierk ass de Revolutiounsfilm Panzerkräizer Potemkin, deen haut zu de Klassiker vun der Filmgeschicht gezielt gëtt. Aner bekannt Filmer vun him sinn Oktober an Iwan de Schrecklechen. Seng méi spéit Filmer goufen zum Deel Affer vun der Zensur.
Drafi Deutscher
An den 1970er Joren huet hien ënner op d'mannst 40 verschiddene Pseudonymme Lidder geschriwwen oder opgeholl. Dorënner si Stécker wéi Be my boogie woogie baby (als Mr. Walkie Talkie, 1977), Mama Leone (1978, gesonge vum Bino), Guardian angel (ënner dem Numm Masquerade, dat op däitsch als Jenseits von Eden, gesonge vum Nino de Angelo, bekannt gouf. Fir Boney M huet hien d'Lidd Belfast geschriwwen.
Walram I. vu Lëtzebuerg-Ligny
Hie war e Jong vum Henri V, Grof vu Lëtzebuerg, an der Marguerite vu Bar.
Hien huet sech mam Jeanne, Duechter vum Jean vu Beauvoir, bestuet. Si hate 6 Kanner:
Herbarium
En Herbarium oder Herbar (v. lat.: herba = Kraut) ass eng Sammlung vu konservéierten (meeeschtens gedréchenten a gepressten) Planzen resp. Planzendeeler fir wëssenschaftleche Zwecker oder och d'Amateur-Beschäftegung mat der Botanik. Bei wëssenschaftlechen Herbarie sinn heiansdo verschidden Objeten naass (an Alkohol) konservéiert, oder bestinn aus Holzsammlungen (Xylarium).
Bei engem Herbarium sinn eenzel Planzen oder hir Deeler als Eenheet erkennbar an op engem Herbarbou opgepecht. Dobäi soll dokumentéiert sinn, wou an ënner watfir Ëmstänn d'Planz fonnt gouf (Wëssenschaftlechen Numm, Datum, Plaz, Standuert, Sammler, Heefegkeet, aner Planzen op där Plaz, etc.).
En Herbarium erlaabt et de Botaniker, Planzen, déi vu verschiddene Plazen hierkommen, ze vergläichen oder nozeweisen, wat fir Planzenaarten op verschiddene Plaze virkommen.
Déi zéng gréisst Herbarien op der Welt sinn, dem Index Herbariorum no:
Zum Verglach: Den Herbarium vum Naturmusée Lëtzebuerg huet iwwer 100.000 Specimenen.
Madame de Staël
D'Baroness Anne Louise Germaine de Staël-Holstein [ sta:l ], bekannt als Madame de Staël, gebuer den 22. Abrëll 1766 zu Paräis an och do de 14. Juli 1817 gestuerwen, war eng franséisch Schrëftstellerin.
Si gëllt ausserdeem als Virleeferin vun der Literatursoziologie an der Komparatistik. Hiert Wierk dat am dackste gelies gouf, De l'Allemagne, hat en Afloss op d'Bild, dat vill Fransousen am 19. Joerhonnert vun Däitschland haten.
Sant'Angelo Lodigiano
Sant'Angelo Lodigiano (op Lombardesch: Sant'Angiul oder Sant'Àngel, op Latäin: Fanum Sancti Angeli Laudensium) ass eng Stad an der Provënz Lodi an der Regioun Lombardei vun Italien. D'Stad gouf an den 10.–11. Joerhonnerte fir d'éischt ernimmt.
Fort-Mahon-Plage
Fort-Mahon-Plage ass eng franséisch Gemeng am Departement Somme an der Regioun Hauts-de-France an der Bucht vun der Authie.
Zanter 2006 ass d'Gemeng offiziell als Séibad unerkannt.
Mudderbuch
Eng Mudderbuch ass eng Buch, op där hirem Stack eng ganz Rëtsch déck Äscht wuessen.
Si entstinn entweeder op natierlechem Wee, oder awer, méi dacks, duerch den Afloss vu Mënsch oder Déier, duerch déi, an engem fréie Wuesstumsstadium, den Haaptstrang ofgebrach gouf, a sou déi aner Äscht ronderëm sech wéi en Haaptaascht behuelen, no uewe wuessen a Säitenäscht bilden. Bekannt Exemplairë vu sou Beem sinn oder waren:
CR144
Den CR144 ass e Chemin repris an de Kantone Réimech a Gréiwemaacher a geet vun Éiter an ëstlecher Richtung bis op Éinen.
Den CR144 ass ronn 9,9 km laang.
Walram II. vu Lëtzebuerg-Ligny
De '''Walram II. vu Lëtzebuerg-Ligny' (fr: Waléran II de Luxembourg'', gestuerwen 1354, war Här vu Beauvoir, Roussy a Ligny aus dem Haus Lëtzebuerg. Hie war e Jong vum Walram I. vu Lëtzebuerg-Ligny an der Jeanne vu Beauvoir.
Hien ass an der Kierch Notre-Dame zu Cambrai begruewe ginn.
Seng Fra war d'Guyotte vun Haubourdin († 1338), Ierwin vun der Bureggrofschaft Lille. Kanner waren:
Richard Anthony
De Richard Anthony, gebuer den 13. Januar 1938 als Richard Btesh zu Kairo a gestuerwen den 20. Abrëll 2015 zu Pégomas, Alpes-Maritimes, war e franséische Sänger.
Brühl (Ourthe)
D'Brühl ass eng kleng belsch Baach am Oste vun der Provënz Lëtzebuerg an der Gemeng Gouvy.
Richard Anthony
Hie war deen éischte Fransous, dee Rock-'n'-Roll-Placken, op franséisch iwwersat, opgeholl huet. Hie war mat deen eenzegen, deem säi Succès mat deem Genre Musek un dee vum Johnny Hallyday erukoum.
Brühl (Ourthe)
Si huet hir Quell zu Deiffelt op enger Héicht vu 495 Meter. Vun do leeft se no Weste fir no ronn 1.4400 Meter no Norden ze dréinen, an dann nodeem se ënner der Nationale 815 erduerch ass, no zweehonnert Meter tëscht Deiffelt an Ourthe vu lénks an d'Ourthe orientale ze lafen.
Schëld E, 24b
D'Schëlter E,24b an E,24ba gehéieren zu den Hiwäisschëlter aus dem Lëtzebuerger Code de la Route.
D'Schëld E,24b weist an enger Kéier de Verlaf vun der Strooss oder op enger enker Plaz d'Limitt vun der Strooss un. Déi schwaarz Sträife kënnen och donkelblo sinn.
Canton de Niort-1
De Canton de Niort-1 ass eng franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Monophona
Monophona ass eng lëtzebuergesch Museksgrupp, déi eng Mëschung aus elektronescher Musek a Song-Writermusek spillt. Hir Texter sinn op Englesch.
Il giorno più corto
Il giorno più corto ass en italieenesche Film vum Sergio Corbucci aus dem Joer 1963.
Monophona
Geschicht
D'Grupp hat hiren Ufank am Wanter 2010, wou d'Claudine Muno mam DJ Chook e gemeinsame musikalesche Projet diskutéiert hunn, obwuel se vu ganz verschiddene musikalesche Richtunge koumen. Wéi se ugefaangen hunn, live op der Bün opzetriede koum als drëtte Bandmember de Perkussionist Jorsch Kass dobäi.
Schëld E, 24b
Originaltext aus dem Code de la Route:
'24b. Chevrons' – ''Le signal E,24b indique le tracé de la chaussée dans un virage ou la délimitation de la chaussée à la hauteur d'un rétrécissement latéral. Les bandes noires peuvent être de couleur bleue foncée. Le signal E,24ba indique les délimitations frontales d'un chantier et la ou les directions ouvertes à la circulation. Dans le cadre de la présignalisation d'un chantier, il indique la ou les directions ouvertes à la circulation.''
Il giorno più corto
Ëm wat geet et am Film?
De Film spillt am Éischte Weltkrich an ass als Parodie op den US-amerikanesche Film The Longest Day geduecht.
Mérona
Mérona ass eng franséisch Uertschaft a Gemeng am Departement Jura an der Bourgogne-Franche-Comté.
Monophona
Geschicht
Se haten eng Rei national an international Optrëtter, z. B. si se um Printemps de Bourges-Festival an op der Midem (Musekfoire) zu Cannes als Vertrieder vu Lëtzebuerg opgetrueden. Och um FFYS-Festival 2012 ware se dobäi.
Am November 2012 ass hir éischt CD The Spy erauskomm.
Deen zweeten Album gouf den 30. Januar 2015 mat engem Live-Concert am Exit07 presentéiert.
Sergio Corbucci
De Sergio Corbucci, gebuer de 6. Dezember 1927 zu Roum an och do gestuerwen den 1. Dezember 1990 war en italieenesche Filmregisseur, Filmproduzent an Dréibuchauteur.
Jean Brachmond
De Jean Brachmond, gebuer den 8. Mäerz 1892 zu Rueder (Par Maarnech) a gestuerwen de 15. Juli 1942 am Kazett Dachau, war e lëtzebuergesche Paschtouer a Resistenzler.
De Jean Brachmond huet de 14. Juli 1918 seng Ordinatioun gefeiert a gouf duerno Koadjutor am Konvikt zu Iechternach (1918-1919) an dann zu Dikrech. Déi nächst Etappe vu senger geeschtlecher Carrière waren: Kaploun zu Déifferdeng a Parverwalter zu Zowaasch; Kaploun am Stadgronn (1926-1929); Paschtouer zu Knapphouschent (1929-1935); Paschtouer zu Méischdref (Gemeng Mompech) vum 26. August 1935 un.
Sergio Corbucci
De Corbucci war e Filmregisseur dee sech ëmmer der Moud ugepasst huet, also hien huet ëmmer Filmer gedréint déi an deem Moment am italieenesche Kino gefrot waren. Hien huet italieenesch Kaméidisfilmer mam Totò, pseudo-historesch Filmer mam Gordon Scott a mam Steve Reeves, duerno Italowestern mam Franco Nero gedréint.
Release (Musek)
An der Musekindustrie beschreift e Release (engl. fir "Verëffentlechung" oder "Fräiloossung") all Output ("Ausstouss") vun engem Kënschtler oder enger Grupp, deen an de Musekverkaf oder an d'Distributioun geet. Et ass e wäitleefege Begrëff, deen all déi verschidde Formater a Formen, an deene Musek ka verëffentlecht ginn, ëmfaasst.
Sergio Corbucci
Am Genre vum Italowestern huet hie seng bescht Filmer gedréint, sou 1966 den éischten Django, Film mam Franco Nero an net ze vergiessen Il grande silenzio (1968) mam Jean-Louis Trintignant a Klaus Kinski, deen zu de wichtegsten Italowestern niewent deene vum Sergio Leone gezielt gëtt.
Release (Musek)
E Release (och nach Releaseparty) kann awer och d'Evenement sinn, mat deem d'Éischtverëffentlechung vun engem Museksalbum oder enger EP, oder méi rar och vun enger Single oder engem Museksvideo, gefeiert gëtt. Meescht gëtt den Interpret oder d'Grupp e Concert op deem Lidder presentéiert ginn, déi op deem Wierk ze fanne sinn. E kann dobäi och vu Gaaschtmuseker oder -gruppen ënnerstëtzt ginn. Heiansdo ass am Entréespräis och eng CD (oder en anert Format) vum Wierk matabegraff.
Pierre-Éloi Schoué
De Pierre-Éloi Schoué, gebuer den 9. September 1849 zu Konsdref a gestuerwen den 11. September 1919, war e lëtzebuergeschen Apdikter, Botaniker, a Politiker.
Hien hat 1874 déi Eecher Apdikt op der Eecher Plaz vum Jean Meyer iwwerholl, a wéi en 1890 opgehalen huet, huet en se un de Xavier Perlia weiderverkaaft. D'Apdikt huet deem säin Numm nach bis Enn vun den 2010er Jore behalen.
Vun 1888 u war hie Buergermeeschter vun der deemoleger Gemeng Eech, bis en 1911 ofgesat gouf, well en d'Ausféierungsbestëmmungen net genee genuch agehalen hat. Hie war vun 1902 bis 1908 Deputéierten an der Chamber.
Als Undenken un de Schoué ass 1959 eng Strooss um Kierchbierg no him genannt ginn: d'Rue Pierre-Éloi Schoué.
Sergio Corbucci
De Corbucci huet och Filmer ënner dem Pseudonym Stanley Corbett a Gordon Wilson Jr. dirigéiert.
Alfraganus (Moundkrater)
Den Alfraganus ass e klengen Aschlagkrater am opgerappten Héichland südwestlech vum Mare Tranquillitatis op der viischter Moundsäit.
Lëscht vun de Grofe vu Ligny
D'Hären, spéider Grofe vu Ligny, waren am Mëttelater d'Häre vum Fief Ligny-en-Barrois. 1240 huet den Henri II. vu Bar senger Duechter Marguerite d'Herrschaft iwwer Ligny-en-Barrois als Dott gi fir hiert Bestietnes mam Heinrich V. vu Lëtzebuerg. Den Heinrich huet et sengem jéngere Jong Walram vermaach, deen an der Schluecht vu Worringen gestuerwen ass.
1364 gouf se zu enger Grofschaft erhuewen, an ass am Haus Lëtzebuerg a sengen Nofollger bliwwen (mat enger Ënnerbriechung 1476–1510) bis 1719, wéi d'Grofschaft un den Herzog vu Loutrengen verkaf gouf.
Alfraganus (Moundkrater)
E läit tëscht de Krateren Delambre am Nordwesten an dem onreegelméisseg geformten Zöllner am Süden.
Sergio Corbucci
Regie huet hien an 63 Filmer gefouert.
Jean Brachmond
De 25. November 1940 gouf hie vun de Preise wéinst senger patriotescher Haltung verhaft a koum schliisslech iwwer d'KZ Sachsenhausen an d'KZ Dachau, wou hien am Alter vun nëmme 50 Joer gestuerwen ass.
A senger Sëtzung vum 22. Oktober 2007 huet de Mompecher Gemengerot decidéiert, dem Vizinalwee "ënnerëm Flouerbierg" den Numm "Jean-Brachmond-Strooss" (L-6691 Moersdorf) ze ginn.
Gemengereferendum zu Lëtzebuerg
De Gemengereferendum zu Lëtzebuerg ass e consultative Referendum um Niveau vun der Gemeng, deen am Artikel 35 vum Lëtzebuerger Gemengegesetz virgesinn ass. D'Initiativ fir e Referendum z'organiséieren ka vum Gemengerot oder vun de Wieler ausgoen.
Le mari de la coiffeuse
Le mari de la coiffeuse ass e franséische Film vum Patrice Leconte aus dem Joer 1990.
Ëm wat geet et am Film?
Dem jugendlechen Antoine seng éischt Léift war eng Coiffeuse. Spéider als Erwuessenen huet hie sech mat enger Coiffeuse bestuet…
Gemengereferendum zu Lëtzebuerg
De Referendum op Initiativ vum Gemengerot
Am Fall vun enger geplangter Gemengefusioun ass e Referendum doriwwer an de betraffene Gemengen obligatoresch.
De Referendum op Initiativ vun de Wieler
De Gemengerot muss an engem Zäitraum vun 3 Méint e Referendum organiséiere wann:
Zäreneffekt
Den Zäreneffekt ass d'Wierkung vun Zäregasen an den Atmosphären op d'Temperatur um Buedem.
Place de Nancy (Stad Lëtzebuerg)
D'Place de Nancy ass eng Plaz zu Hollerech an der Stad Lëtzebuerg. Op d'Plaz stoussen am Norden d'Rue Alphonse Munchen an d'Rue Jean Jaurès an am Süden d'Rue Émile Lavandier an d'Rue Raymond Poincaré.
An der Mëtt vun der Plaz stinn zwou Reie vu japaneschen Ziirkiischtebeem mat wäisse Bléien.
Geschicht
D'Plaz ass no der franséischer Stad Nanzeg ( Nancy), der „Haaptstad (Prefecture) vum Departement Meurthe-et-Moselle, benannt.
De Karel de Kéngen (1433 - 1477), fréieren Herzog vun der Bourgogne a vu Lëtzebuerg, war no sengem Doud fir d'éischt zu Nanzeg begruewe ginn, ier säin Urenkel, de Karel V., déi stierflech Iwwerreschter op Lëtzebuerg iwwerféiere gelooss hat. Dräi Joer méi spéit, gouf hien dunn definitiv zu Bruges bäigesat.
Vrbas (Floss)
D'Vrbas (serbesch: Врбас) ass e Floss a Bosnien an Herzegowina. D'Vrbas ass en Niewefloss vun der Sava. Se leeft duerch oder laanscht d'Stied Gornji Vakuf, Bugojno, Donji Vakuf, Jajce, Banja Luka, Laktaši a Srbac.
Bernard Krack
Et gëtt verschidde Persounen déi Bernard Krack heeschen:
Georges Bidault
De  Georges-Augustin Bidault, gebuer de 5. Oktober 1899 zu Moulins, am Departement Allier, a gestuerwen de 26. Januar 1983 zu Cambo-les-Bains, an de Pyrénées-Atlantiques, war e franséische Resistenzler a Politiker. Hie war den Nofollger vum Jean Moulin un der Spëtzt vum Conseil national de la Résistance, President vun der Provisorescher Regierung vun der Franséischer Republik, Minister a Président du conseil (Premierminister) wärend der Véierter Republik.
Nom Krich, wou hien Nofollger vum Jean Moulin un der Spëtzt vum Conseil national de la Résistance war, war hie Matgrënner vum MRP a gouf 1952 säin Éierepresident. 1945 gouf hien als Deputéierte vun der Loire an d'Nationalversammlung gewielt a bis 1962 erëmgewielt.
Judi Dench
D'Dame Judith "Judi" Olivia Dench, CH, DBE, FRSA, gebuer den 9. Dezember 1934 zu York, North Yorkshire, England, ass eng brittesch Schauspillerin.
Georges Bidault
Tëscht 1944 a Juni 1954 war hien un enger ganzer Rëtsch vu kuerzliewege Regierunge bedeelegt, dacks als Ausseminister. Zweemol war hien och Regierungschef: vu Juni bis Dezember 1946 an der Provisorescher Regierung, a vun Oktober 1949 bis Juli 1950.
Judi Dench
Si war laang Jore Member vun der Royal Shakespeare Company an huet an enger Abberzuel Shakespeare-Inszenéierunge matgespillt. Si spillt och a Filmer mat, wou hir kekanntst Roll déi vun der M an den James-Bond-Verfilmunge vu GoldenEye (1995) bis Skyfall (2012) dierft sinn.
1999 krutt si den Oscar fir déi bescht weiblech Nieweroll fir hir Interpretatioun am Film Shakespeare in Love. Si krut am Ganzen 10-mol de BAFTA Award an eng sëllegen aner Auszeechnungen. D'Judi Dench gouf 7 Mol fir den Oscar nominéiert an huet en eng Kéier gewonnen, fir hir Performance als Kinnegin Elizabeth I am Film Shakespeare in Love (1998). Si krut och vill aner Präisser fir hir Schauspillerei am Theater, Film an Televisioun dorënner 6 British Academy Film Awards, 4 BAFTA TV Awards, 7 Olivier Awards, 2 Screen Actors Guild Awards, 2 Golden Globe Awards, an 1 Tony Award.
Georges Bidault
1958, wéi den De Gaulle President gouf, an du fir de Réckzuch vu Frankräich aus Algerien agetratt ass, huet de Bidault, deen dat net verquësse konnt, sech den extremisteschen OAS ugeschloss. Nach nom Waffestëllstand, 1962, gouf hien zu Roum President vum Exekutivcomité vun engem neie Conseil national de la Résistance, dee kämpfe soll fir datt Algerie franséisch bléif. Doropshi gouf him seng paarlamentaresch Immunitéit entzunn. Hien ass ënnergetaucht an 1963 an Däitschland ausgewandert, wou en awer geschwënn expulséiert gouf, dono a Portugal, vu wou en och erausgeheit gouf, dës Kéier a Brasilien. 1967 ass en an d'Belsch gaangen, a konnt, nodeems d'OAS-Memberen 1968 amnestéiert gi waren, a Frankräich hannenscht goen.
1969 huet en de Mouvement pour la justice et la liberté gegrënnt fir den Alain Poher bei de Presindetschaftswalen 1969 z'ënnertëtzen.
Impfung
Eng Impfung, och Schutzimpfung oder Vaccinatioun genannt, ass eng preventiv Moossnam géint Infektiounskrankheeten, déi doranner besteet, den Immunsystem vum Kierper preventiv géint bestëmmt Krankheetserreeger z'aktivéieren, andeems e Vaccin mat der ofgeschwächter Form vun deem Erreeger an de Kierper gesat gëtt (z. B. duerch Injektioun oder Schlécken ("Schléckimpfung") an de Kierper sou Antikierper bilt, ouni datt d'Krankheet ausbrécht (oder wann, da just an enger ofgeschwächter Form). De Kierper gëtt sou - meeschtens fir eng limitéiert Zäit - géint déi Krankheet immuniséiert.
Canton de Niort-2
De Canton de Niort-2 ass eng franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Castrovillari
Castrovillari (op Sizilianesch: Castruvillaru oder Castruvìddari, op Latäin: Castrum Villarum) ass eng Stad an der Provënz Cosenza an der Regioun Kalabrien vun Italien.
Se huet 22.168 Awunner (Stand: Mäerz 2017) an eng Fläch vun zirka 131 km².
Castrovillari gouf am Joer 1064 fir d'éischt ernimmt. D'Stad ass bekannt fir d'lokal Fuesent.
Pierre Godart
De Pierre Godart', gebuer den 9. Oktober 1869 oder den 11. Oktober 1869 zu Nidderdonwen a gestuerwen de 27. September 1951 zu Gréiwemaacher, war e lëtzebuergeschen Dokter a Politiker.
Hie gouf de 25. August 1908 Buergermeeschter vun der Gemeng Gréiwemaacher an huet dee Poste bis 1920 behal.
Hie gouf bei de Chamberwale vum 1. Mäerz 1925 als Vertrieder vun der Lénkspartei am Walbezierk Osten an d'Chamber gewielt an ass dat bis 1945 bliwwen.
Den 12. Mäerz 1945 gouf hie Member vun der Assemblée consultative.
Moutonne
Moutonne ass eng franséisch Uertschaft a Gemeng am Departement Jura an der Bourgogne-Franche-Comté.
Machy (Somme)
Machy ass eng franséisch Gemeng am Departement Somme an der Regioun Hauts-de-France am Dall vun der Maye.
Rima Reiko
D'Rima Reiko ass eng ganz kleng Moundrill um Äerdmound, um Plateau vum Mare Serenitatis, nordëstlech vum Krater Dawes.
D'Bezeechnung geet op eng fréier inoffiziell Bezeechnung um Blat 42C3/S2 vun der Topophotomap-Kaarteserie vun der NASA zeréck, déi vun der IAU am Joer 1976 iwwerholl gouf.
Zouzou (Film 1934)
Zouzou ass e franséische Film vum Marc Allégret aus dem Joer 1934 no engem Roman vum Pépito G. Abatino.
Ëm wat geet et am Film?
D'Zouzou huet sech an de Jean verléift an dreemt gläichzäiteg vun enger Carrière als Sängerin an Dänzerin…
Jacques Manuel
De Jacques Manuel, gebuer den 3. September 1897 zu Paräis a gestuerwen den 21. Abrëll 1968 zu Neuilly-sur-Seine, war e franséische Costumedesigner, Filmregisseur a Filmediteur.
Canton de Limoges-5
De Canton de Limoges-5 ass eng franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine, déi mat engem Dekret vum 13. Februar 2014 gegrënnt gouf.
Cornell Borchers
D'Cornell Borchers, gebuer als Cornelia Borchers de 16.Mäerz 1925 zu Heydekrug haut Silute a Litauen a gestuerwen den 12. Mee 2014, war eng däitsch Schauspillerin.
Si war an 21 Filmer am Kino ze gesinn an huet an hire Filmer mat bekannte Schauspiller wéi Montgomery Clift, Willy Fritsch, Errol Flynn, Michèle Morgan, Rock Hudson an George Sanders zesumme gespillt.
RGTR-Linn 611
D'RGTR-Linn 611  ass eng primär regional Buslinn déi am Kader vum RGTR am Optrag vum Ministère fir Mobilitéit an ëffentlech Aarbechten um Trajet Lëtzebuerg - Näerzeng fiert.
Se fiert an der Woch all Stonn mat Zousazfaarten an de Spëtzestonnen. Sonndes fiert se all zwou Stonnen.
Halten op der Linn
(D'Nimm vun den Halte si sou uginn, wéi se am offizielle Fuerplang 07/2022 publizéiert sinn.)
Um Spaweck
All d'Informatioune bezéie sech op de Fuerplang vum 17. Juli 2022
John Quincy Adams
Den John Quincy Adams, gebuer den 11. Juli 1767 zu Quincy, Massachusetts, a gestuerwen den 23. Februar 1848 zu Washington D.C., war vun 1825 bis 1829 de 6. President vun de Vereenegte Staate vun Amerika.
Säi Papp war den John Adams, den 2. President vun den U.S.A.
Lëscht vun de Stolpersteine zu Lëtzebuerg
An dëser Lëscht vun de Stolpersteine zu Lëtzebuerg stinn all d'Stolpersteine, déi am Kader vum Konschtprojet mam selwechten Numm vum Gunter Demnig zu Lëtzebuerg geluecht goufen. D'Stolpersteng erënneren u Mënschen, déi an der Zäit vum Nationalsozialismus, zu Lëtzebuerg wärend der däitscher Occupatioun (1940-44/45) verfollegt, ermuert oder an de Suizid gedriwwe goufen.
Si gi wann ëmmer méiglech virun deem Haus, wou déi Persoun fir d'lescht fräi gelieft huet am Kader vun enger klenger Zeremonie vum Demnig an den Trëttoir gesat.
Zu Lëtzebuerg goufe bis ewell an 10 Uertschaften am Ganzen 165 Stolpersteine, an an enger Uertschaft eng Stolperschwelle geluecht (Stand: Oktober 2021).
Déifferdeng
Den 28. Oktober 2014 goufen zu Déifferdeng am Kader vun der Ausstellung ''Quand Differdange devint "judenrein". Le jour où nos chemins se séparèrent'' 15 Stolpersteng geluecht.
De 5. November 2015 koumen der 23 neier derbäi. ,
Esch-Uelzecht
Zu Esch-Uelzecht goufen den 22. Oktober 2013 14 "Stolpersteine" vum Gunter Demnig, virun den Haiser vun den Affer, wou si fir d'lescht gewunnt hunn, geluecht. Den 23. Abrëll 2021 koumen der nach en Kéier 17 bäi. Wéinst de Restriktiounen an der Covid-19-Pandemie konnt den Demnig déi Kéier net derbäi sinn.
Déi meescht vun den Escher Stolpersteng erënneren un Affer vun der Shoah, ma och aner Nazi-Affer, déi hiert Engagement mat hirem Liewe bezuelen hu missen, goufen esou geéiert.
Virum Zweete Weltkrich hu ronn 380 Judden zu Esch gelieft. Wann och zwee Drëttel vun hinne virun den Nazie flüchte konnten, sou sinn der awer iwwer 100 deportéiert ginn. Nëmmen dräi vun deenen hunn iwwerlieft.
Gréiweknapp
Um Gréiweknapp (Gemeng Helperknapp) goufen de 4. Mäerz 2019 zwéi Stolpersteng vum Gunter Demnig geluecht.
Gréiwemaacher
Zu Gréiwemaacher goufen den 10. Mäerz 2017 siwe Stolpersteng vum Gunter Demnig, als Erënnerung u jiddesch Affer, déi "an den Osten" deportéiert an do ermuert goufen, geluecht.
Iechternach
De 27. Juni 2019 goufen zu Iechternach als Ofschloss vun enger Rëtsch Manifestatioune mam Theema „Judeum Epternacum – Erinnerungen an die jüdische Geschichte Echternachs“ 20 Stolpersteng geluecht ; den 11. Juni 2021 koumen der nach eng Kéier siwen derbäi.
Munneref
De 6. November 2015 huet d'Gemeng Munneref, als ofschléissend Aktioun am Kader vu "Mémoires communes - verfollegt, verdrängt, vergiess", eelef Stolpersteng vum däitsche Kënschtler Gunter Demnig verleeë gelooss. 18 Lokalassociatiounen hunn de Parrainage iwwerholl. Zu Munneref goufen dann och zu Lëtzebuerg, mat de Steng fir d'Marie Faber-Siebenaler an de Bernard Weber, déi éischt Stolpersteng fir Resistenzler geluecht. Denn 1. Oktober 2021 goufen der eng weider 15 geluecht.
Réimech
De 24. Juni 2016 goufen zu Réimech, als ofschléissend Aktioun am Kader vu "Mémoires communes - verfollegt, verdrängt, vergiess", 17 Stolpersteng vum däitsche Kënschtler Gunter Demnig geluecht. Si erënneren un déi 13 Judden aus Réimech, déi d'Shoah net iwwerlieft hunn, wéi och u 4, déi der Ermuerdung entkomm waren.
Schëffleng
Den 23. Abrëll 2021 goufen zu Schëffleng 4 Stolpersteine verluecht; dräi fir d'Famill Cerf, an ee fir de Gewerkschaftler Eugène Biren.
Ettelbréck
De 25. Januar 2013 gouf zu Ettelbréck an der Foussgängerzon eng Stolperschwelle, och vum Demnig, geluecht. Déi ass sou breet wéi 8 Steng an erënnert, am Géigesaz vun de Stolpersteine, net un eenzel Persounen, mä kollektiv un déi 127 Judden aus där Stad, déi deportéiert goufen, a vun deenen an der Folleg der 105 ëm d'Liewe koumen, déi meescht a KZer.
Canton de Niort-3
De Canton de Niort-3 ass eng franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Michael Curtiz
De Michael Curtiz, gebuer als Mihály Kertész Kaminer, och Manó Kertész Kaminer, de 24. Dezember 1886 zu Budapest, dunn Éisträich-Ungarn, a gestuerwen den 11. Abrëll 1962 zu Hollywood a Kalifornien, war en ungaresch-éisträichesch-amerikanesche Filmregisseur.
Wärend senger iwwer 50-järeger Carrière huet hien eng 160 Filmer realiséiert. Ufanks huet hien an Ungarn an an Éisträich geschafft, ier en an der Mëtt vun den 1920er Joren op Hollywood goung. Säi bekanntste Film ass haut Casablanca, fir deen en 1944 den Oscar als beschte Regisseur krut.
Luxembourg Space Agency
Luxembourg Space Agency (LSA) ass déi national Weltraumagentur vum Groussherzogtum Lëtzebuerg. Si gouf den 12. September 2018 vum lëtzebuergesche Wirtschaftsminister Étienne Schneider gegrënnt. Den Direkter vun der Agentur ass de Marc Serres.
Michael Curtiz
Och an anere Genren hat hie Succès, mat Filmer wéi The Adventures of Robin Hood, Angels With Dirty Faces, Mildred Pierce oder White Christmas.
Luxembourg Space Agency
Ziler
Zil vun der Luxembourg Space Agency ass et, privat Firmen, Startups a Betriber aus dem Beräich Weltraumfuerschung, speziell fir Space mining, mat staatleche Mëttele finanziell z'ënnerstëtzen
Michael Curtiz
Éisträich
>
Nidderbaach
D'Nidderbaach ass eng kleng Baach am Éislek an der Gemeng Wëntger.
D'Baach huet hir Quell südlech vu Rëmeljen op enger Héicht vu 480 Meter. Se leeft vun do aus no Norden, fir op der Aasselbuerer Millen op enger Héicht vu 405 Meter an d'Trëtterbaach ze lafen. Se huet, ausser engem Gruef ouni Numm deen op hirem hallwe Laf aus enger Supp kënnt, keen nennenswäerten Niewefloss. Si ass ronn 2,5 km laang.
Canton de Limoges-6
De Canton de Limoges-6 ass eng franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine, déi mat engem Dekret vum 13. Februar 2014 gegrënnt gouf.
Kompetenz (Pedagogik)
De Begrëff Kompetenz an der Pedagogik geet ënner anerem op de Kompetenzmodell vun der kritesch-konstruktiver Didaktik vum Wolfgang Klafki zeréck.
Mat deem Begrëff ginn d'Kapazitéite beschriwwen, mat där een a bestëmmte Gebidder Problemer léise kann, awer och d'Bereetschaft, dat dann ze maachen.
Am erzéiungswëssenschaftleche Kompetenzbegrëff sinn also sachlech-kategorial a methodesch Elementer matenee verknëppt an och d'Uwendung.
D'Bedeitung vum Wuert ëmfaasst also d'Fäegkeet, d'Bereetschaft an d'Zoustännegkeet.
ESCP Business School
D'ESCP Business School ass eng European Business School mat Campussen zu Paräis, London, Berlin, Madrid, Turin a Warschau. Si gouf 1819 gegrënnt an ass domat déi eelst Business School vun der Welt. , 2012 gouf d'ESCP am Ranking vun der Financial Times ënner déi 10 bescht European Business Schools gewielt. De Master am Management vun der ESCP war fir d'Financial Times 2010 dee weltwäit beschten, an 2013 dee weltwaït zweetbeschten. Den Executive MBA vun der ESCP beleet am internationale Ranking vun der Zeitung déi 21. Plaz. Der Schoul hiren MEB (Master in European Business) ass änlech wéi e Vollzäit-MBA mä zeechent sech duerch eng interkulturell Approche aus. D'ESCP huet och e PhD-Programm an eng Rei vu Master-Programmen a spezifesche Managementsgebidder wéi Marketing, Finanzen oder Direction d'Entreprise. D'Programmer vun der ESCP sinn op internationalem Niveau dräifach accreditéiert; vun der AMBA, der EQUIS an der AACSB. Méi wéi 65.000 Anciene vun der Schoul sinn an der Politik an an der Business-Welt aktiv; dorënner de Patrick Thomas (PDG Hermès), den Ignacio Garcia Alves (PDG Arthur D. Little), den Nicolas Petrovic (PDG Eurostar) an den EU Commissaire fir de Marché intérieur a Servicer Michel Barnier.
Geschicht
D'ESCP gouf den 1. Dezember 1819 vun enger Grupp vu Wirtschaftsexperten a Geschäftsleit, dorënner den Ekonomist Jean-Baptiste Say an de Geschäftsmann Vital Roux, gegrënnt. Vu datt d'ESCP déi éischt Business School op der Welt war kënnen déi zwéi Männer als Erfinder vum business school-Modell ugesi ginn. , Dee Modell huet sech un der bekannter École Polytechnique inspiréiert, war awer ufanks e bësse méi kleng gehal, vrun allem well e vum Staat net finanziell ënnerstëtzt gouf.
D'Campusse vun der ESCP a Groussbritannien (Oxford, haut London) an an Däitschland (Düsseldorf, haut Berlin) hunn 1974 respektiv 1975 hir Dieren opgemaach. 1988 koum e Campus zu Madrid, a Spuenien, derbäi, an 2004 e weideren zu Turin, an Italien. De Campus Düsseldorf gouf 1984 op Berlin verluecht. 2005 dunn ass d'ESCP vun Oxford op London geplënnert. D'Haaptgebai vum Londoner Campus huet virdrun New College geheescht a war fréier eng theologesch Héichschoul vun der United Reformed Church an en Deel vun der University of London.
Master am Management
De Master am Management ass e Programm fir Studenten ouni Aarbechtserfahrung déi iwwer eng streng Selektiounsprozedur ausgewielt ginn, an den domat d'franséisch Originne vun der haiteger zweehonnert Joer aler European Business School ervirhieft. Méi wéi 800 Studente mat iwwer 70 Nationalitéite sinn an dësem Programm fir allgemenge Management iwwer 2 Joer ageschriwwen. D'Studente kënnen zu Paräis, London, Berlin, Madrid oder Turin, oder op enger vun de méi wéi 100 Partnerinstitutioune vun der Schoul studéieren. Innerhalb vum Programm hunn d'Studenten de Choix tëscht méi wéi 20 Spezialisatiounen an iwwer 150 Fächer. Dat gëtt hinnen d'Méiglechkeet, de Programm mat bis zu dräi Diplomer ofzeschléissen.
MEB – Master in European Business
Den MEB ass e weiderféierende Studium iwwer ee Joer (Vollzäit) am General Management, mat engem Programm am Stil vun engem MBA a mat enger interkultureller Approche. De Programm riicht sech u Studenten déi en éischten Diplom (undergraduate honours degree) an engem net-Business Beräich (z. B. Droit, Ingénierie, Wëssenschaft, Sciences humaines, Medezin) absolvéiert hunn. 2 bis 3 Joer Aarbechtserfahrung nom Unisstudium gi recommandéiert. De Programm huet eng staark international Dimensioun mat ongeféier 40 Nationalitéite verdeelt op fënnef Campussen, vun deene keng Nationalitéit méi wéi 15 % vun der ganzer Klass ausmécht.
NGC 2713
Den NGC 2713 ass eng Lënsefërmeg Galaxis vum Hubble-Typ SB0/a am Stärebild Hydra südlech vun der Ekliptik. Si ass geschate 169 Millioune Liichtjoer vun der Mëllechstrooss ewech an huet en Duerchmiesser vun zirka 185.000 Liichtjoer. Um selwechten Himmelsareal sinn ë. a. d'Galaxien NGC 2716, NGC 2723 an IC 2426.
Den Objet gouf den 3. Mäerz 1864 vum Albert Marth entdeckt.
Bainville-sur-Madon
D'Duerf läit op enger Héicht vun 233 Meter, eng 9 km südwestlech vu Vandœuvre-lès-Nancy. Seng Awunner gi Bainvillois genannt.
Canton du Pays de Lafayette
De Canton du Pays de Lafayette ass eng franséisch administrativ Andeelung am Brioude am Departement Haute-Loire an der Regioun Auvergne-Rhône-Alpes.
BMW
BMW (Bayerische Motoren Werke AG) ass eng däitsch Autosmark, déi hiert Haaptwierk zu München huet. Et ass d'Haaptmark vun der BMW Group, déi och nach Mini a Rolls-Royce besëtzt, an domat zu de 15 gréissten Autosfabrikanten op der Welt zielt.
Pjotr Wiktorowitsch Buslow
De Pjotr Wiktorowitsch Buslow (Пётр Викторович Буслов), gebuer den 1. Juni 1976 zu Chabarowsk, ass e russesche Filmregisseur.
Säi Liewen a Wierk
De Buslow ass zu Wladiwostok opgewuess, duerno huet en um Gerassimow-Institut fir Kinematographie (ВГИК) zu Moskau studéiert. 2003 huet e mat just 700.000 US-Dollar säin Debutfilm Bumer gedréit, dee bis ewell 1,6 Mio. US-Dollar agespillt huet an op e puer russesche Filmfestivallen ausgezeechent gouf. De Buslow ass doranner och als Schauspiller ze gesinn, an der Roll vum Haaptmann vun der Bensinnsstatioun. 2006 huet de Buslow dann d'Fortsetzung Bumer. Film wtoroi (Бумер. Фильм второй) gedréit.
De Buslow war och Regisseur vun der Kaméidisserie Nascha Russia (Наша Russia) a vum Film Wyssozki - Merci, fir mäi Liewen (Высоцкий. Спасибо, что живой) iwwer den Dichter a Sänger Wladimir Wyssozki.
Rue (Somme)
Rue ass eng franséisch Gemeng am Departement Somme an der Regioun Hauts-de-France am Dall vun der Maye. Et ass déi gréisst Uertschaft am Marquenterre
Antoine Lefort (Jurist)
Den Antoine Lefort, gebuer... zu Iechternach a gestuerwen den 3. Mäerz 1889 an der Stad Lëtzebuerg, war e lëtzebuergesche Magistrat.
1853 war den Antoine Lefort Untersuchungsriichter beim Bezierksgeriicht zu Dikrech.
Säi Jong Emile Lefort war och Magistrat a Member vum Staatsrot.
Endurance (Marskrater)
Den Endurance ass en Aschlagkrater um Planéit Mars. Hie läi um Meridiani Planum, an huet en Duerchmiesser vun 130 Meter an eng Déift vu ronn 20 Meter. Genannt ass de Krater nom Schëff Endurance, mat deem de brittesche Polarfuerscher Ernest Shackleton seng Imperial Transantarktis-Expeditioun (1914–1917) ënnerholl hat.
De Marskrater gouf vum 15. Juni (Sol 135) bis 14. Dezember 2004 (Sol 315) vum Mars-Rover Opportunity erfuerscht.
Karatepe
Nodeem den Opportunity de Krater erreecht hat, gouf e Fuerschungsplang opgestallt an déi interessant Standplaze bestëmmt. Eng Standplaz, déi „Karatepe“ genannt gouf, hat als Astig an de Krater gedéngt, fir d'Grondgestengs vum Krater méi genee z'analyséieren.
Nancuise
Nancuise ass eng franséisch Uertschaft a Gemeng am Departement Jura an der Bourgogne-Franche-Comté.
Endurance (Marskrater)
Karatepe
D'Bild op der rietser Säit weist Ännerunge vun der Faarf an de Schichten. D'Schicht „A“ ass méi dicht um Rover a méi héich wéi d'Schichten „B“ bis „E“. Muster a Faarf vun de Schichte variéiere mat der Déift vun de Schichte. Doraus kënnen d'Wëssenschaftler Schlussfolgerunge iwwer den Alter vun de Schichte bestëmmen, andeem si dëst Bild mat anere Schicht-Biller vum Mars vergläichen.
Uschléissend ass den Opportunity méi déif an de Krater gefuer, fir Sanddüne méi no ze betruechten. E puer Fielse goufe beim Ofstig analyséiert. Dorophin gouf beschloss, net an d'Sanddünen ze fueren. Et bestoung d'Gefor, datt de Rover sech festfuere kéint an eng weider Fuerschung mat dem Opportunity onméiglech wier. Dofir goufe weider Fielsen ënnersicht, ier de Rover sech nees op de Réckwee gemaach hat. Op sengem Wee ass den Opportunity op e Fiels, dee 'Wopmay' genannt gouf, gestouss. Dëse Fiels hat Hiweiser geliwwert, datt d'Fielsen am Krater méiglecherweis eemol mat Waasser ëmspullt waren. Duerno hat de Rover d'Klipp Burns Cliff ugesteiert.
Burns Cliff
'Burns Cliff', genannt no engem verstuerwene Mineralog Roger Burns vum MIT, gouf grëndlech vum Opportunity studéiert. Déi héich Rutschgefor duerch de Sand hat den Asaz vum Roboteraarm verhënnert. Vill héichopléisend Fotoe si mat der Pancam gemaach ginn. Dës weise Sedimentschichten, déi duerch fréier Virkomme vu Flëssegkeet entstane konnte sinn.
De 'Burns Cliff' war dee leschte wëssenschaftleche Stopp bei der Erfuerschung vum Endurance-Krater.
Kulturzenter
E Kulturzenter, Kulturzentrum oder Centre culturel ass e Gebai, dat haaptsächlech fir kulturell a sozial Manifestatioune benotzt gëtt, zum Beispill fir d'Opféierung vun Theaterstécker a Concerten, fir Konferenzen, Floumäert oder Fester. Si hu meescht ee grousse Sall an e puer méi kleng Nieweraim.
Zu Lëtzebuerg gëtt et vill Kulturzentren, déi dacks an ëffentlecher Hand sinn an de Gemenge gehéieren. Et gëtt och Kulturzentren, déi vun aneren Institutiounen oder Veräiner bedriwwe ginn, z. B. fir bestëmmte Sprooch- oder Kulturraim ofzedecken, wéi de Centro Cultural Português no Luxemburgo oder de Centre culturel A.S. Pouchkine.
Lunar Prospector
De Lunar Prospector war eng US-amerikanesch Raumsond, déi vun 1998 bis 1999 den Äerdmound erfuerscht hat.
Missioun
No de Resultater vun der Missioun Clementine war d'Zil vum Lunar Prospector kloer: Nowäis vu Waasseräis op de Pole vum Äerdmound.
D'Gewiicht vu Lunar Prospector war ronn 300 Kilogramm. D'Sond gouf mat enger Athena-II-Rakéit gestart. D'Missioun hat nëmme 62,8 Millioune US-Dollar kascht; dovun waren 34 Milliounen Dollar fir d'Sond a 25 Milliounen Dollar fir d'Dréierrakéit. Den Orbiter war mat sechs wëssenschaftlechen Experimente bestéckt. Als besonnescht „Laascht“ hat hien eng lëppestéftgrouss Kapsel mat e puer Gramm Äsche vum 1997 verongléckten Astronom Eugene Shoemaker. No Enn vun der Missioun war fir d'Sond e kontolléierten Opschlag um Mound virgesinn, bei deem si zerstéiert soll ginn. Dobäi soll méiglechst Waasseräis fräigesat ginn.
Resultater
Dem Lunar Prospector war et gelongen, de relativ sécheren Nowäis vu Waasseräis um Mound duerch Neutronespektroskopie ze bréngen. Et handelt sech dobäi ëm zirka véier Milliarden Tonnen um Moundnordpol an zirka zwou Milliarden Tonnen um Moundsüdpol. D'Äis läit net fräi, mä ass mat dem Gestengs vermëscht. Allerdéngs konnt beim Aschlag vum Lunar Prospector kee fräigesat Äis observéiert ginn. Den Opschlag war an engem onbenannte Krater an der Géigend vum lunare Südpol. Fir dësen Zilkrater gouf den Numm vum Shoemaker virgeschloen.
D'Sond hat och Date fir d'Opstelle vun enger globaler Äerdmoundkaart mat dem lunare Gravitatiounsfeld geliwwert, déi et erlaabt, nei Missioune méi sécher a mat manner Dreifstoff ze plangen (kuckt och: Mascon).
Dawes (Moundkrater)
Nordëstlech erhiewe sech d'Häng vum Mons Argaeus. De kreesronne Krater weist e liicht ofgeplattenen Ëmrëss an e schaarfe Kraterrand. Am Zentrum ass eng kleng Knupp. Säin eppes donkel gefierfte Buedem ass bal ganz mat iwwerlappende strudelaartegen Oflagerunge bedeckt. De Groussdeel vun dësen Oflagerunge besteet aus zeréckgefallenem oder ofgerutschtem Material. Déi bannenzeg Kraterwänn si géi an hu keng Erosiounsspueren.
Méi no Ënnersich hu visuell Nischen a Rillen um Kraterbannerand festgestallt.
Nordwestlech vun Dawes verleeft d'Moundrill Rima Dawes.
Méréville (Meurthe-et-Moselle)
Méréville ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel an um Canal de l'Est.
Émile Lefort
Et gëtt verschidde Persounen déi Émile Lefort heeschen:
Canton de la Plaine niortaise
De Canton de la Plaine niortaise ass eng franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Canton de Limoges-7
De Canton de Limoges-7 ass eng franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine, déi mat engem Dekret vum 13. Februar 2014 gegrënnt gouf.
Saint-Quentin-en-Tourmont
Saint-Quentin-en-Tourmont ass eng franséisch Gemeng am Departement Somme an der Regioun Hauts-de-France.
Dinozé
Dinozé ass eng franséisch Uertschaft a Gemeng am Departement Vosges an der Regioun Grand Est.
Maron (Meurthe-et-Moselle)
Maron ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel an um Canal de l'Est.
Week-end (Film 1967)
Week-end ass e franséische Film vum Jean-Luc Godard aus dem Joer 1967.
Ëm wat geet et am Film?
D'Corinne a de Roland verbréngen de Week-end an hirem Auto op de franséische Stroossen a geroden an e Stau, duerno an e bluddege Verkéiersaccident an duerno erëm an e Monsterstau. Ënnerwee begéine si deene komeschste Leit…
Steinbach (Gouvy)
Steinbach (lokal op Steinbay romaniséiert) ass eng Uertschaft an der belscher Provënz Lëtzebuerg a gehéiert zur Gemeng Gouvy.
Bis zur belscher Gemengereform vun 1977 huet Steinbach zu der fréierer Gemeng Limerlé gehéiert.
Ferney-Voltaire
Ferney-Voltaire ass eng franséisch Gemeng am Departement Ain (01) an der Regioun Auvergne-Rhône-Alpes op der Schwäizer Grenz.
Hello-World-Programm
En Hello-World-Programm ass ee Computerprogramm, deem säi Quelltext dozou déngt een éischten Androck vun der Syntax vun enger Programméiersprooch ze ginn. De Programm selwer mécht, wann en ausgefouert gëtt, soss näischt wéi d'Zeil "Hello, World!" – also Englesch fir "Moie Welt!" – ze printen. Den Zweck vum Programm ass awer éischter vun didaktescher Natur: Oft ass de Quelltext vun engem Hello-World-Programm den éischte Kontakt, deen e mat der Syntax vun enger Programméiersprooch huet, déi een nei léiert.
De genauen Text, dee geprint gëtt, spillt keng gréisser Roll, mee "Hello, world!" (resp. Iwwersetzungen op aner Sproochen) huet sech als Traditioun duerchgesat.
Beispiller
Hei e puer Beispiller vun Hello-World-Programmer a verschiddene Programméiersproochen.
Canton de Limoges-8
De Canton de Limoges-8 ass eng franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine, déi mat engem Dekret vum 13. Februar 2014 gegrënnt gouf.
Messier 38
De Messier 38 (och als NGC 1912 bezeechent) ass ee vun dräi oppene Stärekéip (nieft M36 an M37) am Wanterstärebild Auriga. Seng Hellegkeet ass +6,4 mag, seng Wénkelausdehnung ass 21'.
Mat der Spektiv 10×50 gesäit een eng kleng Wollek mat enger Handvoll Eenzelstären 9.-10. Gréisst, mat engem klengen Teleskop eng däitlech Kräizform, déi awer mat méi engem groussen Teleskop nees verschwënnt. An engem 20cm-Spigelteleskop gesi routinéiert Observateure schonn 100 bis 150 Stären, déi sech zu der Mëtt hi konzentréieren an deelweis a Reien opgebaut sinn.
Georg Wilhelm Pabst
De Georg Wilhelm Pabst, gebuer de 25. August 1885 zu Raudnitz haut Roudnice nad Labem a Béimen a gestuerwen den 29. Mee 1967 zu Wien, war en éisträichesche Filmregisseur, Dréibuchauteur a Filmproduzent. A ville Filmer steet hien och am Generique als G. W. Pabst.
Bedeitend Filmer vun him sinn Die freudlose Gasse (1925) mat der Asta Nielsen an der Greta Garbo, Die Büchse der Pandora (1929) mat der Louise Brooks am Fritz Kortner, Tagebuch einer Verlorenen (1929), mat der Louise Brooks am Fritz Rasp an Die Dreigroschenoper (1931) mam Rudolf Forster a Reinhold Schünzel.
Bildung
Bildung (vu Mhd. Bildunga, Schöpfung, Gestalt) bezeechent d'Formung vum Mënsch duerch seng geeschteg Fäegkeeten.
De Begrëff bezitt sech souwuel op de Prozess (sech bilden), wéi och op den Zoustand (gebilt sinn). Déi zweet Bedeitung entsprécht allerdéngs engem bestëmmte Bildungsideal, wat eeben am Laf vum Bildungsprozess ugestrieft gëtt. Een Zeeche vu Bildung, dat bal alle Bildungstheorien entsprécht, ass e reflektéiert Verhalen zu sech selwer, zu Aneren an zu der Welt.
De modernen, dynameschen a ganzheetleche Begrëff steet fir en Entwécklungsprozess, dee sech duerch d'ganzt Liewen zitt an duerch deen de Mënsch seng geeschteg, kulturell a liewenspraktesch Fäegkeeten an och seng perséinlech a sozial Kompetenzen erweidere kann.
Slavonic Channel International
Slavonic Channel International (op Ukrainesch: Міжнародний Слов'янський Канал), kuerz SCI, war eng ukrainesch Televisiounschaîne mat Sëtz zu Kiew, déi de 14. Dezember 1994 gegrënnt gouf. Am Joer 2012 gouf opgehale mat senden.
Geschicht, Aarbecht a Wierkung
SCI huet de 14. Dezember 1994 seng Emissiounen ugefaangen an ass iwwer Satellit z'empfänken.
Direktesch war d'Walerija Iwanenko.
Marlyse Pauly
D'Marlyse Pauly, gebuer den 13. August 1950, ass eng fréier Generalsekretärin vum COSL, Geschichtsprofessesch an Directrice adjointe (1990-2003) vum Lycée Nic-Biever.
No hirem Studium (Geschicht an Däitsch) op der Universitéit vu Saarbrécken huet d'Marlyse Pauly hire Stage pédagogique am Lycée Hubert-Clément zu Esch-Uelzecht gemaach (1974-1977). Duerno ass si Professesch am Lycée technique Nic.-Biever zu Diddeleng ginn. 1990 ass si do zur Directrice adjointe nominéiert ginn. 2003 huet si de Schoulbetriib verlooss fir Generalsekretärin vum Comité olympique et sportif luxembourgeois ze ginn.
Als jonkt Meedche war si Turnerin am Veräin Le Réveil vu Beetebuerg. 1967-1982 huet si ganz aktiv beim BBC-Nitia Basketball gespillt. Do war si och Jugendtrainerin (1975-1985), eng Funktioun, déi si och nach bei der FLBB hat.
Vun 1974 bis 1986 war si am Comité vum BBC-Nitia; vun 1977 bis 1984 an der Sportskommissioun vum FLBB; vun 1984 bis 1995 am Verwaltungsrot vun der FLBB an zanter 1997 Member vum Verwaltungsrot vum COSL (zum Schluss Vizepresidentin vum Verwaltungsrot, Member vum Bureau exécutif, Presidentin vum Bureau promotionnel a Presidentin vun der Schoulsportkommissioun). Am September 2003 ass si, nom Récktrëtt vum Raymond Hastert, als nei Generalsekretärin vum COSL gewielt ginn.
D'Marlyse Pauly huet 1993, an der Jubiläumsschrëft 25e anniversaire Lycée technique Nic.-Biever 1968-1993, eng Kuerzbiographie vum fréiere Gewerkschafter, Politiker a Minister Nic. Biever publizéiert: ''Nic. Biever (22 mai 1894 - 15 juillet 1965)'' (vgl. d'Ss. 25-30, ill.!).